Jabarkan Pelakon dari My Spy dalam bahasa melayu

Harun Salim Bachik sebagai Salleh

Ridzuan Hashim sebagai Datuk O

Adlin Aman Ramlie sebagai Superintenden Adnan

Maria Farida sebagai Datin Mariana

Que Haidar sebagai Lelaki Cina

Mamat Khalid sebagai Lelaki Melayu

Aziz M. Osman sebagai Pengawal Peribadi 1

Adham Malek sebagai Pengawal Peribadi 2

Zaidi Mat Zin sebagai Sarjan Nazri

Adam Corrie sebagai Goon 1

Along Cham sebagai Goon 2

Bob Runner sebagai Goon 4

My Spy diarahkan oleh Afdlin Shauki yang sebelum ini mengarahkan beberapa filem komedi termasuk Buli (2004), Baik Punya Cilok (2005) dan Sumolah (2007). Untuk filem ini, Afdlin menulis skrip bersama Amir Hafizi dan menumpukan perhatian kepada tugas mengarah yang memerlukan beliau untuk tidak berlakon.

AC Mizal dan Harun Salim Bachik yang sebelum ini bekerja di bawah arahan Afdlin menerusi Baik Punya Cilok, memegang watak utama. Penyanyi, Hannah Tan memegang watak setiausaha seksi bernama Maria, My Spy ialah filem pertama lakonannya. Hannah mengakui tidak pernah berlakon di bawah arahan Afdlin, namun menyifatkannya sebagai seorang yang profesional dan sering memberi semangat kepadanya. Carmen Soo yang sebelum ini berlakon dalam Baik Punya Cilok arahan Afdlin, memegang watak sebagai Jade. Carmen meluahkan rasa gembiranya apabila sekali lagi bekerja bawah arahan Afdlin dan apa yang penting baginya ialah keserasian.

Ridzuan Hashim, Mamat Khalid, Que Haidar, Jalil Hamid, Adlin Aman Ramlie dan Aziz M. Osman membuat penampilan khas. Bekas alumni Akademi Fantasia, Adam dan Stacy menyanyikan lagu tema filem ini yang bertajuk "Menggegar Dunia" hasil nukilan Edry Abdul Halim.